
ДО                                                                                                            Изх. № 9400-0-798(1)
И. Х. ВЪЛКОВ                                                                                                     06.03.26 г.
УЛ. „СКАКЛЯ“ № **, АП. *
ГРАД ВРАЦА 3000
  УВАЖАЕМИ ГОСПОДИН ВЪЛКОВ,
  По силата на настанителна Заповед № 1289/04.09.2025 г. на Кмета на Община Враца и сключен въз основа на нея договор за наем № 178 от 04.09.2025 г., Ви е предоставено общинско жилище, находящо се в гр. Враца, ул. „Скакля” № **, ап. *. Срокът за настаняване, определен в заповедта и сключения въз основа на нея договор е изтекъл на 03.02.2026 г., като съгласно чл. 2, ал. 2 от същия, с изтичането на договорения срок, наемните правоотношения се прекратяват и наемателят е длъжен да освободи наетото жилище в срок до един месец.
      Същевременно сте подали молба вх. № 9400-0-798/22.01.2026 г. за следващо продължаване на наемното правоотношение, която е разгледана на заседание на Комисия по чл. 9 от Наредбата за условията и реда за управление и разпореждане с общински жилища /НУРУРОЖ/. Становището на комисията е, че молбата Ви не следва да бъде удовлетворена, тъй като съгласно чл. 32, ал. 1, от НУРУРОЖ, а именно, в резервните жилища се настаняват лица за срок не по-дълъг от две години.
      На следващо място Ви уведомявам, че не отговаряте на условията по реда на чл. 4, ал. 1, т. 6 от НУРУРОЖ, а именно: „Граждани и техните семейства да имат среден месечен доход (за една година назад) на член от семейството до 1,5 минимална работна заплата за едночленните семейства и до 1 минимална работна заплата за двучленните, тричленните и с по-голяма численост семейства“.
     С оглед всичко изложено до тук, с настоящото Ви уведомявам /съгласно изискването на чл. 26 от Административнопроцесуалния кодекс/, че Община Враца започва административно производство по издаване на заповед за прекратяване на наемните правоотношения поради изтичане срока за настаняване, съгласно чл. 37, ал. 1, т. 6 от Наредбата за условията и реда за управление и разпореждане с общинските жилища. 
      Съгласно изискването на чл. 34 от Административнопроцесуалния кодекс, може да се         запознаете с преписката в административната сграда на община Враца, на ул. „Стефанаки Савов“ № 6, ет. 2, стая № 41, всеки работен ден от 08:00 ч. до 17:00 ч. и в 3 /три/-дневен срок от получаване на настоящото уведомление може да представите писмени обяснения и възражения по процедурата.
За допълнителна информация

тел.: 0879 96 89 88 и 0879 96 89 87 – Дирекция „Общинска собственост“

